ky en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ru ky ru ru ru tk ru ru ru ky ru tt ru ru ru ru ru ky bg ky ru ky ru ky tt ru ru ky ru ru ky ru ky ru ru ru uk ky ru ky ru ky ru ky ru ky ru ru ru ru ru ru ru ru ru kk ru ky ky ru uk ru
"Агым", 24.07.09 - 27-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Өкмөтүбүздү алмашабыз. Артыкчылыгы - акыркы маркадагы "дутый" өкмөт. Ичи толтура жел. Жакындап барсаң эле бышылдай баштайт. Күшүлдөй баштайт. Чарчадым-чаалыктым, өлдүм-талдым дейт. Бир өпкөсү сөз үчүн, бир өпкөсү өз үчүн дем алат. Бир калыпта дем алат. Элпек. "Айт!" дегенде "уйт" болот. Жөнөкөй башкарылат. Камчы салдырбайле жөнөйт туш-тарапка. Анткени туш тарапта тултук бетчил "туяктары" бар. Каякка барышты өзү менен өзгөчө кадрлар билет. Нерви калың. Жай жүрөт. Көчөнүн көлөкө жагы менен жүрөт. Суу көрсө тырышып баспай калмайы бар. "Аккан арыктан суу акпайт турбайбы" деп шыпшынып жибермейи бар. Бышкырып жибермейи, мөңкүп иймейи бар. Сырактап, бирөөнүн агаротуна кире качмайы бар. Иши кылып көп эле жакшы жактары бар. Аларды айта жүрүш керек. Айтпай койсоң, тез эле көралбастык деген айыкпас ооруга тушугасың. Туш тарабың чыдатпай ооруй баштайт. Башыңдын эле төрткө бөлүнүп сынып ооруганы эмнени каңкуулайт?! Албетте, өлкө төрткө бөлүнүп алып... өз-өзүнчө согуп атканын.
Анткен менен өзүңдөн өтө алыс кетпейт. Көп болсо Москвага кетет. Кемчилиги - бергендин баарын жейт. Кашек калтырбайт. Кашык тандабайт. Чөмүч менен деле ашай берет. Башын салып жибермейи бар. Башы катуу. Оңой менен бурулбайт.
Жегенинен тышкары өкүртө ичет. Уксаң зээниң кейийт. Кимиси өкүрүп атканын, кимиси күлүп атканын айрып болбойт. Аха-хайлап атып, өлгөнүңдө күл деген сөгүш угат. Күн сайын уга берип, кулагы да бышып бүткөнүн сезип калат. Ошол эле күнү үстөлдөштөрүнө сөгүш ачат. Таңгамаал, коррупционерлердин баары тынч уйкуда ... акча санап жаткан кезде ачат. Коррупционерлер кечирим сурайт. Майнакенин таз катыны болоюн дейт. Меникин ордуна коюп койсоңор кечирем дейт. Ордуна коюшат... Ордуна күзгү сыноого калат, жазгы сыноого калат. Кыш өтөт, жаз келет. Экинчи мөөнөт ойлорунан кетпейт. Күн өткөн сайын жүрөктөр зырпылдайт. Экинчи мөөнөттү эстегенде уйку качат. Көп ойлонуп атып чачтар түшөт... Кейибе бака, экинчи мөөнөткө жетсек, чач да болот, какач да болот дешет.
Баса, биздин өкмөт орус тилинде эркин сөгүнөт. Чет тилдерден кыргыз тилин он беш жылдан бери үйрөнүп келет. Келгени бир сом болсо, кеткени бир миллион доллар болот. Үжө кыргызча бир топ сөздөрдү билет: "Биз эл менен!" жана "Сиз ким менен?", "Канча нөл менен?" деген сөздөрдү. Өзү күлбөйт. Олуттуу. Алыс- жакындан атайы келишип, Жванецкий, Хазанов, Задорнов, Галкиндер күлдүралбай осол болуп кетишкен. Ондогон миңдер кошо кеткен.
Өкмөтүбүздүн кыскача таржымалы ушундай. Каалоочулар келип кармалап көргүлө. 100-100-100 бакс болуп берет го деп турабыз.
Эскиси жакпаса, жаңы өкмөттү сунуштайбыз. Эгер экинчи ирет президент болуп калсак. Эмикинин эркеги курусун, бүт эле ойношторуна ташыйт экен деп, кийинки өкүматты аялдан кылалы деген оюбуз бар. Үйгө ташый турган да мезгил келди көрүнөт өзү...
кыргыз тилиндеги гезит "Агым"
email • архив • редакция
"Ак-Сай, "Ак-Сай, Арпа маселесинде эл менен биргемин"
Күрөш бүттү, эми натыйжа күтөбүз
Террорчулук, экстремизм карааны аралап жүрөбү?..
Ак-Сай, Арпа жайлоосу эмне болду?
"Айпери", "Нарындын" ээсинин эки-үч башы барбы?
Электр дөөтүлөрдүн дурусу менен бурушу
Азап тартып, кор болгондорго ким кол сунат?
Эсенгул ӨМҮРАЛИЕВ, "Ала-Тоо ынтымагы" коомунун төрага орунбасары:
"Шайлоо бүткөн соң талап кылабыз"
"Кайдан, ким менен жолукканымды аялым билет"
"Агымда" дайым жаңылык, Агынан турат жарылып"
Дүйнөдө жалгыз мен төрөгөндөй болдум
Эмне үчүн театрга эл келбейт?
Жандүйнө "ремонту" качан жанданат?
Атай, Муса, Рыспай ким да, А.Мурзабаев деген ким?
"Тегим кыргыз, кыргыздын жылдызы болом!"